*Likumprojekts*

**Grozījumi Saeimas vēlēšanu likumā**

Izdarīt Saeimas vēlēšanu likumā (Latvijas Vēstnesis, 1995, 86. nr.; 1998, 91./94., 172./173. nr.; 2002, 76., 89. nr.; 2003, 36., 123. nr.; 2006, 48., 65. nr.; 2007, 95. nr.; 2009, 43. nr.; 2010, 62. nr.; 2011, 46., 114., 144. nr.; 2012, 203. nr.; 2013, 191. nr.; 2014, 38., 140. nr.; 2016, 52. nr.; 2017,147/2 nr.) šādus grozījumus:

1. Papildināt 20.panta pirmo daļu aiz vārdiem “pilsoņa pase” ar vārdiem “vai personas apliecība”.
2. 22. pantā

izteikt trešo daļu šādā redakcijā:

“(3) Vēlēšanu telpās vēlēšanu iecirkņa komisijas (turpmāk — iecirkņa komisija) loceklis, iepriekš tiešsaistes režīmā pārliecinājies, ka persona ir vēlētājs un Vēlētāju reģistrā nav atzīmes par piedalīšanos attiecīgās Saeimas vēlēšanās, izdara tiešsaistes režīmā Vēlētāju reģistrā atzīmi par piedalīšanos attiecīgās Saeimas vēlēšanās un balsotāju sarakstā ieraksta vēlētāja vārdu, uzvārdu, personas kodu. Vēlētājs parakstās balsotāju sarakstā par visu attiecīgajā apgabalā pieteikto kandidātu sarakstu vēlēšanu zīmju un vēlēšanu aploksnes saņemšanu.”;

papildināt ar piekto un sesto daļu šādā redakcijā:

“(5) Centrālā vēlēšanu komisija nosaka kārtību kādā tiek nodrošināta Vēlētāju reģistra darbība un izmantošana vēlēšanu iecirkņos, kā arī kārtību kādā notiek vēlēšanas gadījumos, ja vēlēšanu iecirknī nav pieejams Vēlētāju reģistrs tiešsaistes režīmā.

(6) Pilsonības un migrācijas lietu pārvalde nodrošina un uztur Vēlētāju reģistru un ir Vēlētāju reģistra pārzinis.”.

1. Papildināt 30 pantu aiz vārdiem “slēdz balsotāju sarakstus” ar vārdiem “slēdz tiešsaistes režīmā Vēlētāju reģistru”.
2. 45. pantā:

papildināt pirmo daļu pēc vārdiem “uzrāda Latvijas pilsoņa pasi” ar vārdiem “vai personas apliecību”;

izteikt otrās daļas 3.punktu šādā redakcijā:

“(3) tiešsaistes režīmā izdara Vēlētāju reģistrā atzīmi par piedalīšanos attiecīgās Saeimas vēlēšanās.”;

aizstāt trešajā daļā vārdus “iesniedzēja pasē” ar vārdiem “Vēlētāju reģistrā” .

1. Papildināt 45.1 panta piekto daļu ar teikumu šādā redakcijā:

 “Centrālā vēlēšanu komisija ieslodzījumu vietas administrācijai nodrošina piekļuvi tiešsaistes režīma Vēlētāju reģistram.”

1. 45.2 pantā:

papildināt pirmo daļu pēc vārdiem “personas kodu” ar vārdiem “ un tiešsaistes režīmā Vēlētāju reģistrā izdara atzīmi par piedalīšanos attiecīgās Saeimas vēlēšanās”;

papildināt ceturto daļu pēc vārdiem “ieslodzījumu vietas administrācija” ar vārdiem “slēdz tiešsaistes režīmā Vēlētāju reģistru un”.

1. 45.3 pantā:

izteikt otro un trešo daļu šādā redakcijā:

“(2) Centrālā vēlēšanu komisija ne vēlāk kā četras nedēļas pirms vēlēšanu dienas nodod Nacionālajiem bruņotajiem spēkiem pārsūtīšanai Nacionālo bruņoto spēku komandiera pilnvarotai personai iecirkņa komisijas zīmogu, balsotāju sarakstu veidlapas, visu Rīgas vēlēšanu apgabalā pieteikto kandidātu sarakstu vēlēšanu zīmes, vēlēšanu aploksnes, vēlēšanu kasti un nodrošina piekļuvi tiešsaistes režīma Vēlētāju reģistram.

(3) Vēlēšanu dienā pirms balsošanas sākšanas Nacionālo bruņoto spēku komandiera pilnvarota persona pirmā vēlētāja klātbūtnē pārliecinās par to, vai vēlēšanu kaste ir tukša, un aizzīmogo to. Nacionālo bruņoto spēku komandiera pilnvarota persona, iepriekš tiešsaistes režīmā pārliecinājies, ka persona ir vēlētājs un Vēlētāju reģistrā nav atzīmes par piedalīšanos attiecīgās Saeimas vēlēšanās, izdara tiešsaistes režīmā Vēlētāju reģistrā atzīmi par piedalīšanos attiecīgās Saeimas vēlēšanās, ieraksta balsotāju sarakstā vēlētāja vārdu, uzvārdu un personas kodu. Katram vēlētājam Nacionālo bruņoto spēku komandiera pilnvarota persona izsniedz visu Rīgas vēlēšanu apgabalā pieteikto kandidātu sarakstu vēlēšanu zīmes un vēlēšanu aploksni, kura apzīmogota ar attiecīgās iecirkņa komisijas zīmogu, un vēlētājs par to parakstās balsotāju sarakstā. Atsevišķu vēlēšanu zīmju izsniegšana ir aizliegta. Balsošana organizējama vismaz triju vēlētāju klātbūtnē. ”;

papildināt septīto daļu pēc vārdiem “protokola pabeigšanas” ar vārdiem “slēdz tiešsaistes režīmā Vēlētāju reģistru un ”.

1. Izteikt 48.1 panta otro daļu šādā redakcijā:

“(2) Vēlēšanu telpās iecirkņa komisijas loceklis, iepriekš tiešsaistes režīmā pārliecinājies, ka persona ir vēlētājs un Vēlētāju reģistrā nav atzīmes par piedalīšanos attiecīgās Saeimas vēlēšanās, izdara tiešsaistes režīmā Vēlētāju reģistrā atzīmi par piedalīšanos attiecīgās Saeimas vēlēšanās un balsotāju sarakstā ieraksta vēlētāja vārdu, uzvārdu, personas kodu. Vēlētājs parakstās balsotāju sarakstā par visu attiecīgajā apgabalā pieteikto kandidātu sarakstu vēlēšanu zīmju un vēlēšanu aploksnes saņemšanu**.** Nodot balsi glabāšanā var tikai vienu reizi.”.

Likums stājas spēkā 2020.gada 1.janvārī.”.

Ministru prezidents M. Kučinskis

Vides aizsardzības un reģionālās attīstības ministrs K. Gerhards

Iesniedzējs:

vides aizsardzības un reģionālās attīstības ministrs K. Gerhards

Vīza:

valsts sekretārs R.Muciņš

2017.09.04. 13:05633

K.Jankovska

Kristine.jankovska@varam.gov.lv6

67026552